《读庆长诗轴》
宋代·释德洪

韵如春水初含风，秀如兰芽新出丛。

人间何从有此客，坐令衰老忘龙钟。新词锵金纷满眼，妙语屑玉霏无穷。

读之置卷欲仙去，风度绝似欧阳公。儒生寒酸不上眼，江南风流翻手空。

那知此郎蹶然起，笔端五色回春工。只今陛下固天纵，文章星斗悬高穹。

天生尧舜稷契主，君宜置在明光宫。雪中呵手研破砚，诗成一笑天开容。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。